BBC Hausa - News - Obama na shirin cigaba da yakin neman zabe
Obama na shirin cigaba da yakin neman zabe
An sabunta: 1 ga Nuwamba, 2012 - An wallafa a 07:05 GMT
Obama da tawagarsa
A yau ne shugaba Barack Obama ke komawa yakin neman zabe, bayan da ya dakatar da shi na tsawon kwanaki ukku, sakamakon mahaukaciyar guguwar da ta ratsa ta wasu sassa na Amurka, inda ta haddasa barna mai matukar yawa ta dukiya da kuma rayuka.
Mazauna yankin arewa maso gabashin Amurka su na daukar matakai na kokarin cigaba da harkokinsu kamar yadda suka saba bayan mahaukaciyar guguwar.
Nan gaba a yau ne, ake sa ran bude babban filin jiragen sama na birnin New York, da kuma takaitaciyyar zirga-zirgar jiragen kasa a layukan dogo na karkashin kasa wanda ambaliyar ruwa ta lalata.
Tun a jiya ne dai dan takarar shugaban kasa na jam'iyyar Republican, Mitt Romney ya koma yakin neman zabensa.